Държавен вестник, бр. 30, 2013 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  30
Г л а в а  ч е т и р и н а д е с е т а
ПЛАЖОВЕ. ВИДОВЕ. ПОЛЗВАНЕ И 
ОБЕЗОПАСЯВАНЕ
Чл. 160. (1) Ползването на туристическите 
обекти – плажове, и предоставянето на ту­
ристически услуги на територията им следва 
да бъде обезопасено, информационно осигу­
рено и при спазване на съответните здравни 
изисквания.
(2) Плажовете по ал. 1 са:
1. плажове към естествени водни обекти: 
морски, речни и езерни;
2. плажове към изкуствени водни обекти: 
язовирни и към плувни басейни. 
(3) Собствениците или лицата, на които са 
предоставени права за ползване върху плажо­
ве, са длъжни да осигурят обезопасяването 
на плажа, информационната обезпеченост и 
спазването на здравните изисквания съгласно 
норми, предвидени в наредбата по чл. 78а, 
ал. 2 от Закона за здравето.
Чл. 161. (1) Областен управител, на чиято 
територия се намират плажове по чл. 160, 
ал. 2, създава със заповед комисия за вод­
носпасителната дейност и безопасността на 
плажовете, наричана по-нататък „комисията“. 
(2) Дейността и организацията на работа на 
комисията се уреждат с правилник, издаден 
от областния управител. 
(3) Със заповедта по ал. 1 се определя 
съставът на комисията, в която се включват 
представители на областната администрация и 
по един представител на регионалните здрав­
ни инспекции, общинската администрация, 
на чиято територия е плажът, и областните 
дирекции на Министерството на вътрешните 
работи.
(4) Към състава на комисията за областите 
с прилежащи морски плажове се включват 
и представители на Изпълнителна агенция 
„Морска администрация“. 
(5) По преценка на съответния областен 
управител в състава на комисията може да 
бъдат включени и други представители на 
централни и местни държавни органи.
(6) Ежегодно, в периода април – октомври 
областните управители на областите Добрич, 
Варна и Бургас предоставят на министъра на 
регионалното развитие и благоустройството 
ежемесечни справки и информация относно 
общото състояние, резултатите от извър­
шените проверки, направените препоръки, 
наложените санкции и други на морските 
плажове, намиращи се на територията на 
съответната област.
Чл. 162. Комисията извършва контрол за 
спазване изискванията на наредбата по чл. 78а, 
ал. 2 от Закона за здравето, включително:
1. извършва проверка на състоянието на 
плажовете преди сезона за къпане и пред­
ставя на областния управител резултатите и 
заключенията от нея;
2. извършва оценка на риска на плажовете 
и препоръчва на собствениците или лицата с 
предоставени права за ползването им степента 
на обезопасяването им.
Чл. 163. Ежегодно до 30 април област­
ните управители или оправомощени от тях 
длъжностни лица, на чиято територия са 
плажовете, издават заповед за забранените и 
разрешените за къпане плажове въз основа на 
заключенията по чл. 162, т. 1 на комисията.
Чл. 164. Министерският съвет приема 
наредба за правилна и безопасна техническа 
експлоатация и поддръжка на елементите 
за вграждане, филтрацията и помпите към 
плувните басейни – самостоятелни или при­
лежащи към места за настаняване.
Г л а в а  п е т н а д е с е т а
ЕДИННА СИСТЕМА ЗА ТУРИСТИЧЕСКА 
ИНФОРМАЦИЯ
Чл. 165. (1) Министърът на икономиката, 
енергетиката и туризма и председателят на 
Националния статистически институт раз­
работват и поддържат Единна система за 
туристическа информация, която включва 
Националния туристически регистър, турис­
тическа информация и статистически данни 
за туризма в съответствие с изискванията 
на статистическата служба на Европейския 
съюз – ЕВРОСТАТ, и на Световната органи­
зация по туризъм.
(2) Министерският съвет приема наредба 
за организацията на Единната система за 
туристическа информация по предложение 
на министъра на икономиката, енергетиката 
и туризма и председателя на Националния 
статистически институт.
Чл. 166. (1) В Министерството на иконо­
миката, енергетиката и туризма се води и 
поддържа Национален туристически регистър, 
който съдържа информация за:
1. вписаните туроператори и туристически 
агенти:
а) номера на удостоверението за регистра­
ция, съответно на документа, удостоверяващ 
правото да се извършва такава дейност;
б) вида на туристическите дейности;
в) фирмата, седалището и адреса на упра­
вление на вписаното лице;
г) адреса на офисите за упражняване на 
дейността, телефона, факса, електронната 
поща, интернет страницата;
д) електронния адрес на интернет стра­
ницата за извършване на дейността по елек­
тронен път;
е) адреса за кореспонденция на територията 
на страната с всички държавни институции, 
както и телефона, факса, адреса на електрон­
на поща;
ж) единния идентификационен код, да­
нъчния или регистрационния код или друга 
идентификация, използвана в съответната 
държава – членка на Европейския съюз;